# Igor Štimac

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|

| Igor Štimac
 |
| --- |
|
 |
| Osobne informacije
 |
| Nadimak
 | *Štico* |
| Rođenje
 | 6. rujna 1967. Metković, Hrvatska
 |
| Visina
 | 186 cm
 |
| Juniorski klubovi
 |
| ? - 1984. 1984. - 1985.
 | NK Neretva Metković HNK Hajduk Split
 |
| Profesionalni klubovi\*
 |
| **Godina** | **Klub** | **Nastupi (golovi)** |
| 1983. - 1984. 1985. - 1986. 1985. - 1986. 1986. - 1988. 1988. - 1992. 1992. - 1994. 1994. - 1995. 1995. - 1999. 1999. - 2001. 2001. - 2002.
 | NK Neretva Metković HNK Hajduk Split → NK Neretva Metković (posudba) → Dinamo Vinkovci (posudba) HNK Hajduk Split Cádiz CF HNK Hajduk Split Derby County F.C. West Ham United HNK Hajduk Split
 | 0002 000(0) 0031 000(2) 0062 000(3) 0062 000(4) 0021 000(2) 0084 000(3) 0043 000(1) 0011 000(2)
 |
| Reprezentacija
 |
| 1987. 1990. - 2002.
 |  SFR Jugoslavija do 20  Hrvatska
 | 0004 000(2) 0053 000(2)
 |
| Trenirane momčadi
 |
| 2005. 2006. 2009. - 2010. 2012. - 2013. 2015. 2015. - 2016. 2016. - 2017.
 | HNK Hajduk Split HNK Cibalia NK Zagreb  Hrvatska NK Zadar Sepahan Al-Shahania
 |
| Osvojene medalje
 |

 |
|

| Nogomet
 |
| --- |
| Svjetska prvenstva
 |
|  |  Čile 1987.  | Jugoslavija do 20
 |
|  |  Francuska 1998. | Hrvatska
 |

 |
| Napomene
 |
| \* Nastupi i (golovi) u profesionalnim klubovima broje se samo za ligu iz koje je klub.
\* Nastupi i (golovi) u profesionalnim klubovima zadnji su put ažurirani 12. 7. 2018.. |

**Igor Štimac** (Metković, 6. rujna 1967.), bivši hrvatski nogometni reprezentativac i sadašnji nogometni trener.

## Igračka karijera

### Klupska karijera

Igor Štimac počeo igrati nogomet u rodnom Metkoviću, u NK Neretvi, gdje je u sezoni 1983./84. kao šesnaestogodišnjak odigrao i nekoliko utakmica u Hrvatskoj republičkoj ligi - jug. 16. srpnja 1984. godine otišao je u splitski Hajduk gdje je prošao Hajdukovu juniorsku školu, odakle s dvojnom registracijom povremeno dolazi na posudbu u Metković te u sezoni 1985./86. ponovo bilježi s Neretvom 15-ak nastupa u Hrvatskoj republičkoj ligi - jug. U sezoni 1986./87. bio je na posudbi u vinkovačkom Dinamu, tadašnjem prvoligašu a poslije toga se, 1988. godine, vratio ponovno u Hajduk gdje ostaje igrati do 1992. godine. Za Hajduk je odigrao sveukupno 243 utakmice i postigao 21 pogodak. U svojoj karijeri još je igrao za španjolski Cadiz te engleske klubove Derby County F.C. i West Ham United. Veliku počast ukazali su mu navijači Derby Countyja, uvrstivši ga u idealnih 11 u povijesti kluba glasovanjem 2009. godine u Derby Evening Telegraphu u sklopu proslave 125. godišnjice kluba.

### Reprezentativna karijera

1987. godine nastupa na U-20 Svjetskom prvenstvu u Čileu za reprezentaciju Jugoslavije gdje osvaja zlatnu medalju. Za Hrvatsku nogometnu reprezentaciju odigrao je 53 utakmice i postigao 2 pogotka, a od velikih natjecanja nastupio je na Europskom prvenstvu 1996. i Svjetskom prvenstvu 1998. godine. Za Hrvatsku reprezentaciju debitirao je 22. prosinca 1990. godine protiv Rumunjske (2:0) u Rijeci a posljednju utakmicu je odigrao 13. veljače 2002. protiv Bugarske (0:0), također u Rijeci.

## Trenerska karijera

Po završetku aktivne karijere, uključio se u rad HNK Hajduka, u kojem je radio kao športski direktor i trener.
Godine 2006. trenirao je HNK Cibaliju.
Od 14. rujna 2009. godine trener je NK Zagreba, kojeg je vodio u sezoni 2009./10.

Početkom srpnja 2012. godine izabran je za izbornika hrvatske nogometne reprezentacije. Nakon poraza od Škotske u Glasgowu 15. listopada 2013. i izborenog doigravanja za SP u Brazilu, Štimac daje svoj izbornički mandat na raspolaganje predsjedniku HNS-a Davoru Šukeru koji tu ostavku i prihvaća.

## Nogometno administrativna karijera

Od 2001. do 2004. godine bio je aktivan u upravi Hajduka. U to vrijeme Hajduk je osvojio prvenstvo Hrvatske u sezoni 2003./04.
Od 2003. do 2004. godine bio je član Izvršnog odbora HNS-a.

Kao predstavnik Hajduka 2007. godine izabran je za predsjednika Udruge prvoligaša 1. HNL na dvije godine te je po funkciji bio dopredsjednik HNS-a.

Na skupštini HNS-a u prosincu 2011. godine bio je kandidat za predsjednika HNS-a ali nije prošao u glasovanju protiv tadašnjeg predsjednika HNS-a Vlatka Markovića.

## Komentator

Radio je kao stručni komentator nogometnih utakmica HRT-a. Posebno, kao komentator, pratio je utakmice hrvatske nogometne reprezentacije zajedno s Božom Sušecom, Željkom Velom i Dragom Ćosićem.

## Priznanja

### Igrač

#### Klupska

**Hajduk Split Kup maršala Tita **(1) :1991.*
* Prvak Hrvatske **(2) :1992.*, *1994./95.*
* Hrvatski nogometni kup **(1) :1995.*

#### Reprezentativna

**Jugoslavija Prvo mjesto, Zlatna medalja, Svjetsko prvenstvo do 20 u Čileu 1987. godine.

**Hrvatska Francuska 1998. - Bronca
* Kao član reprezentacije 1998. dobitnik je Državne nagrade za šport "Franjo Bučar".

### Trener

**Hajduk Split Prvak Hrvatske **(1) :2004./05.*

## Reference

## Vanjske veze

* HNS: A reprezentacija: Igor Štimac